Imagini obținute pe surse îl arată pe liderul liberalilor, Nicolae Ciucă, pe scaunul trenului care poate circula cu până la 310 km/h.
Ca de la Oradea la București, în doar două ore jumătate
Ieri, Nicolae Ciucă și Lucian Bode au apărut în fotografii de la întâlnirea cu românii care muncesc într-un abator din Catalonia. Iată că acum liberalii au ales cel mai rapid și ecologic mod de a ajunge din Barcelona în capitala Spaniei, Madrid: trenul.
Deși cele două orașe sunt la distanță rutieră de peste 600 de kilometri, investițiile în infrastructură ale spaniolilor permit efectuarea acestei distanțe în doar două ore și jumătate.
Ce a spus liderul PNL despre problematica cetățeniei române în Spania
"Am discutat, totodată, problema imposibilității deținerii cetățeniei române în paralel cu cea spaniolă și i-am asigurat că acest proces - pe care l-am inițiat anul trecut cu guvernul de la Madrid - se va finaliza în acest an.
Nu au fost tratative ușoare, Spania având asemenea acorduri doar cu vecinii săi Portugalia și Franța.
Mă bucur nespus că, din acest an, nu vor mai fi nevoiți să renunțe la cetățenia română când o solicită pe cea spaniolă. Pentru cei peste un milion de români din Spania, acesta va fi un vis împlinit", a fost mesajul lui Nicolae Ciucă, după vizita din Barcelona, înainte să meargă către capitala spaniolă.
Fiți la curent cu ultimele noutăți. Urmăriți DCNews și pe Google News